23/05/2018 | Administración LocalMunicipal
Ordes
Aprobación definitiva da modificación da Ordenanza xeral de tráfico, circulación vehículos a motor e seguridade vial. Publicación texto íntegro

Elevado a definitivo, por non terse presentado reclamacións durante o prazo de exposición ao público, o acordo do Concello Pleno de aprobación da modificación da Ordenanza xeral de trafico, circulación vehículos a motor e seguridade vial. De conformidade co disposto no art.70.2 da Lei 7/1985, de 2 de abril, faise público o texto integro da modificación ordenanza, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra esta modificación, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 11 de maio de 2018 O Alcalde-Presidente José Luis Martínez Sanjurjo 4. As limitacións de circulación e de estacionamento que se establezan nas illas ou zonas peonís non afectarán aos seguintes vehículos: b. Os que trasladen enfermos, persoas con diversidade funcional e/ou mobilidade reducida, con domicilio, atención ou posto de traballo dentro da área. O estacionamento nas illas ou zonas peonís nestes casos regularase do seguinte xeito: - Vehículos que trasladen enfermos. O estacionamento estará permitido durante o tempo preciso para a atención, recollida ou baixada do vehículo da persoa enferma. - Vehículos que trasladen persoas con diversidade funcional e/ou mobilidade reducida. O estacionamento estará permitido para vehículos que dispoñan da preceptiva tarxeta de estacionamento para persoas con diversidade funcional e/ou mobilidade reducida durante o tempo imprescindible segundo o art.32.3. c da Lei 10/2014, de 3 de decembro de accesibilidade. No resto dos casos só estará permitida a parada durante o tempo preciso para a recollida ou baixada do vehículo da persoa con diversidade funcional e/ou mobilidade reducida. En todo caso, a parada ou estacionamento nunca debe obstaculizar a circulación de peóns, o tráfico na vía, o acceso a garaxes de residentes ou a circulación de vehículos de emerxencias. Ademais dos supostos contemplados no artigo 94 do Regulamento xeral de circulación, queda prohibido o estacionamento nos casos e lugares seguintes: (.) c. Nas zonas sinalizadas como de reserva para carga e descarga de mercadorías específicas, nos días e horas en que estea en vigor a reserva, excepto nas zonas sinalizadas como de reserva para carga e descarga xenérica de mercadorías os vehículos que dispoñan da preceptiva tarxeta de estacionamento para persoas con diversidade funcional e/ou mobilidade reducida, que si poderán estacionar durante o tempo imprescindible segundo o art.32.3. c da Lei 10/2014, de 3 de decembro de accesibilidade sempre que non obstaculicen a circulación nin de vehículos, nin de peóns, e debendo facelo, sempre que sexa posible, nos extremos da zona reservada e diminuíndo o máximo posible a súa afección ao funcionamento da zona de carga e descarga. (.) s. Permítese o estacionamento de caravanas e autocaravanas de 08:00 a 23:00 horas, non así a acampada, salvo que sexa efectuada en lugares especialmente habilitados para elo.1. O concello, no exercicio das competencias que lle atribúe o artigo 7. b do R. D. Lexislativo 6/2015, de 30 de outubro, polo que se aproba o Texto refundido da Lei sobre tráfico, circulación de vehículos a motor e seguridade viaria, e en virtude do disposto no artigo 30 do R. D. Lexislativo 1/2013, de 29 de novembro, polo que se aproba o Texto refundido da Lei Xeral de dereitos das persoas con discapacidade e da súa inclusión social, adoptará as medidas precisas para a concesión de tarxetas de estacionamento para persoas con diversidade funcional e para a efectividade dos dereitos que desta se derivan, que se axustará ao establecido no Real Decreto 1056/2014, de 12 de decembro, polo que se regulan as condicións básicas de emisión e uso da tarxeta de estacionamento para persoas con discapacidade, e no art.32 da Lei 10/2014, de 3 de decembro de accesibilidade, ou normas que as substitúan.2. O concello expedirá a tarxeta de estacionamento para persoas con diversidade funcional e/ou mobilidade reducida segundo o modelo determinado regulamentariamente e terá validez para todo o territorio nacional. A citada tarxeta permitiralle ao titular de vehículo autorizado estacionar nos lugares especialmente reservados para persoas con diversidade funcional e/ou mobilidade reducida.4. A efectos do establecido no art.5 do Real Decreto 1056/2014, de 12 de decembro, teñen a consideración de centro de actividade do caso urbano de Ordes e Mesón do Vento, as zonas seguintes: - Entorno do Campo da Feira. - Entorno do Centro de Saúde. - Tanatorio e Cemiterio de o Valado. - Entorno da Alameda e dos parques municipais. - Entorno da Casa da Cultura. - Inmediacións dos centro de ensino. - Entorno do Campo da Feira. - Entorno da nave da Feira. - Inmediacións do Colexio.5. As prazas de estacionamento en batería reservadas para persoas con diversidade funcional e/ou mobilidade reducida serán de 5,00 x 2,20 m, debendo dispor dun espazo de aproximación e transferencia lateral de lonxitude igual á praza de 1,50 m. de ancho. Entre dúas prazas contiguas permitirase a existencia dun único espazo de aproximación e transferencia lateral compartido. No caso do estacionamento en liña, as prazas reservadas para persoas con diversidade funcional e/ou mobilidade reducida serán de 5,00 x 2,20 m, debendo dispor dun espazo de aproximación e transferencia posterior de lonxitude 1,50 m de ancho igual ao da praza. (.) 6. Os vehículos que dispoñan da preceptiva tarxeta estacionamento para persoas con diversidade funcional e/ou mobilidade reducida, poderán estacionar nestas zonas segundo o establecido no art.33. c da presente ordenanza.